നവാസ് ഷെറീഫിന്റെ നേതൃത്വത്തിലുള്ള പാകിസ്താൻ മുസ്ലിം ലീഗിൽ ചേരുന്നതോടെയാണ് സുബൈദയുടെ രാഷ്ട്രീയ ജീവിതം ആരംഭിക്കുന്നത്. 2002 ലെ പൊതു തിരഞ്ഞെടുപ്പിൽ പാകിസ്താൻ മുസ്ലിം ലീഗിന്റെ സഹായത്തോടെ, സ്വതന്ത്ര സ്ഥാനാർത്ഥിയായി മത്സരിച്ച സുബൈദ ബലൂചിസ്ഥാൻ മണ്ഡലത്തിൽ നിന്നും വിജയിച്ചു. സഫറുള്ള ജമാലിയുടെ മന്ത്രിസഭയിൽ വിദ്യാഭ്യാസ മന്ത്രിയായി സുബൈദ സ്ഥാനമേറ്റെടുത്തു. പിന്നീടു വന്ന ഷൗക്കത്ത് അസീസ് മന്ത്രിസഭയിലും സുബൈദ വിദ്യാഭ്യാസമന്ത്രിയായിരുന്നു.

രാജ്യത്തെ എല്ലാ മതപഠനകേന്ദ്രങ്ങളും മുഖ്യധാരാ വിദ്യാഭ്യാസത്തിൽ പങ്കാളിയാവണമെന്ന് സുബൈദ നിഷ്കർഷിച്ചു. പാകിസ്താൻ പ്രസിഡന്റ് പർവ്വേസ് മുഷറഫ് അംഗീകരിച്ച ഈ പദ്ധതി വഴി, രാജ്യത്തെ മദ്രസ്സകൾ എന്നു വിളിക്കുന്ന മതപഠനകേന്ദ്രങ്ങൾ മുഖ്യധാരാ വിദ്യാഭ്യാസസ്ഥാപനങ്ങളുമായി ബന്ധിപ്പിച്ചു. അമേരിക്കൻ സർക്കാരിന്റെ സാമ്പത്തികസഹായത്തോടെയാണ് ഈ പദ്ധതി പാകിസ്താനിൽ സുബൈദ നടപ്പിലാക്കിയത്.

ഏറെ കൊട്ടിഘോഷിച്ച് ഉദ്ഘാടനം ചെയ്ത ഈ പരിപാടി പക്ഷേ, ഒരിഞ്ചുപോലും മുന്നോട്ടു നീങ്ങിയില്ലെന്നാണ് സർക്കാർ രേഖകൾ കാണിക്കുന്നത്. വിദ്യാഭ്യാസമന്ത്രാലയം തന്നെ പദ്ധതി പൂർത്തീകരിക്കാൻ യാതൊരു താൽപര്യവുമെടുത്തില്ല. പിന്നീട്, സർക്കാർ കുറേയധികം തുക കൂടി ഈ ഇനത്തിൽ നൽകിയിരുന്നുവെങ്കിലും, പ്രാദേശികമായി ഈ തുക വിനിയോഗിക്കാൻ കഴിഞ്ഞില്ല. വിദ്യാഭ്യാസ നവീകരണത്തിനു, പുതിയ പദ്ധതികളൊന്നും തന്നെ നടപ്പിൽ വന്നില്ല.

വിവാദങ്ങൾ
രാഷ്ട്രീയം
അധ്യാപനം
സാമൂഹിക,രാഷ്ട്രീയപ്രവർത്തനം